b'\n_START_ARTICLE_\nHanna Resvoll-Holmsen\n_START_SECTION_\nFamilie\n_START_PARAGRAPH_\nHun var datter av Hans Resvoll (1823\xe2\x80\x931908) og Julie Martine Deichman (1831\xe2\x80\x931902). Faren var bankkasserer, og ble senere kopist i Justisdepartementet. Hun var s\xc3\xb8ster til botanikeren Thekla Resvoll (1871-1948)._NEWLINE_Hun giftet seg i 1894 med Hans Dieset, og tok navnet Resvoll Dieset. Ekteskapet ble oppl\xc3\xb8st i 1901._NEWLINE_Senere giftet hun seg med Gunnar Holmsen, som var bror av s\xc3\xb8steren Theklas ektemann Andreas Holmsen. De fire etterlot seg en stor fotografisamling som n\xc3\xa5 i det vesentligste befinner seg i bildeavdelingen til Nasjonalbiblioteket i Oslo (Resvoll-Holmsen-samlingen).\n_START_SECTION_\nYrkesliv\n_START_PARAGRAPH_\nHanna Resvoll studerte ved det matematisk-naturvitenskapelige fakultet._NEWLINE_I 1907 dro hun som f\xc3\xb8rste kvinnelige, norske forsker til Svalbard p\xc3\xa5 feltarbeid, som medlem av fyrst Albert I av Monacos ekspedisjon. _NEWLINE_I 1908 dro hun tilbake til Svalbard, denne gangen som leder for en ekspedisjon hun selv hadde finansiert og utstyrt. Hun reiste sammen med en norsk ekspedisjon ledet av Adolf Hoel. I Hoels ekspedisjon deltok ogs\xc3\xa5 Hjalmar Johansen og statsgeolog Gunnar Holmsen, og i 1909 inngikk Hanna Resvoll og Gunnar Holmsen ekteskap._NEWLINE_Fra 1915 til 1920 var hun universitetsstipendiat i plantegeografi, og fra 1921 til 1938 var hun dosent i samme fag. Hun utga verket Om fjeldvegetationen i det \xc3\xb8stenfjeldske Norge i 1920, og boken Svalbards Flora i 1927.  og etterlot seg en st\xc3\xb8rre fotografi-samling hvor det vesentligste n\xc3\xa5 befinner seg i Nasjonalbiblioteket i Oslo, Bildeavdelingen (Resvoll-Holmsen-samlingen)._NEWLINE_Hennes engasjement for \xc3\xa5 bevare Gjende, Bygdin og Sjoa p\xc3\xa5 1920-tallet ga henne tilnavnet \xc2\xabden f\xc3\xb8rste naturverner\xc2\xbb. 4. juli 2009 ble en minnestein over Hanna Resvoll-Holmsen avduket ved Gjendesheim.'